

**Ādažu novada pašvaldības mantas iznomāšanas un atsavināšanas KOMISIJAS** **SĒDES PROTOKOLS**

Ādažos, Ādažu novadā

2024. gada 20. jūnijā Nr. ĀNP/1-7-14-2/24/24

Komisijas izveides pamats: Ādažu novada pašvaldības domes 2022.gada 10.maija lēmums Nr. 222 “Par Pašvaldības mantas iznomāšanas un atsavināšanas komisijas sastāva apstiprināšanu”, 2022.gada 7.jūlija lēmums Nr. 314 “Par izmaiņām Pašvaldības mantas iznomāšanas un atsavināšanas komisijas sastāvā”.

Sēdi vada: komisijas priekšsēdētājs: Edvīns Šēpers.

Sēdē piedalās: komisijas locekļi: Guna Cielava, Volli Kukk.

Sēdi protokolē: Linda Naļivaiko.

Sēde notiek: attālināti *MS Teams* vidē.

Sēdi atklāj plkst. 10:00 un slēdz plkst. 10:30.

**Darba kārtībā:**

1. Par nosacītās cenas noteikšanu.
2. **Par nosacītās cenas noteikšanu.**

|  |
| --- |
|  |

Pašvaldības mantas iznomāšanas un atsavināšanas komisija (turpmāk - Komisija) konstatē:

1. Ar Ādažu novada pašvaldības domes (turpmāk - Dome) 28.06.2024. lēmumu Nr. 242 “Par īpašuma daļas nepieciešamību sabiedrības vajadzībām Jūras iela 50, Carnikava”:
   1. Noteikts, ka nekustamā īpašuma Jūras iela 50, Carnikava, Carnikavas pag., Ādažu nov. (kad. Nr. 8052 004 0748), daļa – zemesgabala ar kadastra apzīmējumu 8052 004 0748, daļa aptuveni 100 m2 ir nepieciešama sabiedrības vajadzībām (Pašvaldību likuma 4. panta pirmās daļas 3. punktā noteiktās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai), t.i., Dzenīšu ielas turpinājuma izveidei līdz Jūras ielai Carnikavā, Carnikavas pagastā, un atsavināma, veicot maiņas darījumu.
   2. Komisijai uzdots pēc vērtējuma saņemšanas noteikt maiņas darījumam paredzēto nekustamo īpašumu daļu nosacīto cenu un iesniegt to apstiprināšanai Domē.
2. Saskaņā ar Nekustamā īpašuma valsts kadastra informācijas sistēmas datiem:
   1. zemes vienības ar kadastra apz. 8052 004 1433 **kadastrālā vērtība ir EUR 14.-** (četrpadsmit eiro);
   2. zemes vienības ar kadastra apz. 8052 004 1437 ar kopējo platību 1271 m2 **kadastrālā vērtība** EUR 6330.- (seši tūkstoši trīs simti trīsdesmit eiro), **daļai 100 m2 platībā EUR 498.03** (četri simti deviņdesmit astoņi eiro 03 centi).
3. Komisija saņēmusi SIA „Vindeks”,reģ. Nr. 40003562948 (turpmāk – Vērtētājs), novērtējumu – “Par nekustamā īpašuma daļas – divu zemes gabalu Ādažu novada Carnikavas pagasta Carnikavā, Jūras ielā 50, novērtēšanu” reģistrētu Domē 11.06.2024. ar Nr. ĀNP/1-11-1/24/3166.
4. Vērtētāja novērtējumā norādīts:
   1. pēc pasūtītāja darba uzdevuma, tirgus vērtība tiek noteikta nekustamā īpašuma daļām – zemes vienībai (kadastra apz. 8052 004 1433, platība 100 m2) un zemes vienībai (kadastra apz. 8052 004 1437, platība 100 m2);
   2. vērtējumā izmantota tirgus (salīdzināmo darījumu) pieeja. Vērtējums ir veikts saskaņā ar Latvijas Īpašuma vērtēšanas standartiem LVS 401:2013;
   3. Vērtētājs ir noteicis:
      1. zemes vienības ar kadastra apz. 8052 004 1433 (Jūras ielā 50) **tirgus vērtība**, kas 2024. gada 29. maijā ir **EUR** **473** (četri simti septiņdesmit trīs eiro);
      2. zemes vienības ar kadastra apz. 8052 004 1437 teritorijas daļai **tirgus vērtība**, kas 2024. gada 29. maijā ir **EUR 450** (četri simti piecdesmit eiro).
5. Vērtētāja noteiktā:
   1. zemes vienības ar kadastra apz. 8052 004 1433 (Jūras ielā 50) tirgus vērtība (EUR 473) ir augstāka par tās kadastrālo vērtību (EUR 14). Līdz ar to nosacītā cena nosakāma **tirgus vērtības apmērā**;
   2. zemes vienības ar kadastra apz. 8052 004 1437 teritorijas daļai tirgus vērtība (EUR 450) ir zemāka par tās kadastrālo vērtību (EUR 498.03). Līdz ar to nosacītā cena nosakāma **kadastrālās vērtības apmērā**;
6. Publiskas personas mantas atsavināšanas likuma (turpmāk – Likums) 38. panta trešā daļa paredz, ka Maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā.
7. Komisija konstatē, ka Maināmo nekustamo īpašumu nosacīto cenu starpība nepārsniedz Likumā noteikto apmēru.

Pamatojoties uz SIA „Vindeks”,reģ. Nr. 40003562948, veikto Īpašuma novērtējumu, Ādažu novada pašvaldības 23.03.2022. nolikuma Nr.14 “Pašvaldības mantas iznomāšanas un atsavināšanas komisijas nolikums” 8.3. punktu, Komisija vienbalsīgi NOLEMJ:

1. **Noteikt maināmo nekustamo īpašumu nosacīto cenu:**
   1. zemes vienībai ar kadastra apz. 8052 004 1433, platība 100 m2 – **EUR** **473.-** (četri simti septiņdesmit trīs eiro);
   2. zemes vienībai ar kadastra apz. 8052 004 1437 teritorijas daļai, platība 100 m2 – **EUR 498.03** (četri simti deviņdesmit astoņi eiro 03 centi).
2. Komisijas lēmumu par nosacītās cenas noteikšanu iesniegt Domē cenas apstiprināšanai.

|  |  |  |
| --- | --- | --- |
| Komisijas priekšsēdētājs |  | Edvīns Šēpers |
| Komisijas locekļi |  | Guna Cielava |
|  |  | Volli Kukk |
| Komisijas sekretāre |  | Linda Naļivaiko |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU